Wen-čchang (kozmodróm)

Kozmodróm Wen-čchang (čín. 文昌航天发射场 – pchin-jin: Wénchāng Hángtiān Fāshè Chǎng – Wen-čchang chang-tchien fa-še čchang; angl. China Wenchang Spacecraft Launch Site) je čínsky kozmodróm na ostrove Chaj-nan. Nachádza sa na území mestského okresu Wen-čchang na východnom konci ostrova. Jeho výstavba prebiehala približne v rokoch 2009 až 2014. Vďaka tomu, že kozmodróm sa nachádza v najjužnejšej časti Číny, je vhodný na vypúšťanie geostacionárnych družíc a tiež medziplanetárnych kozmických sond. Kozmodróm Wen-čchang je určený pre štarty nosných rakiet Čchang-čeng CZ-5 a CZ-7. Prvý štart z Wen-čchangu sa uskutočnil 25. júna 2016 o 12:00 svetového času, pričom išlo o prvý štart rakety Čchang-čeng CZ-7. Referencie Pozri aj Ťiou-čchüan Tchaj-jüan Si-čchang Iné projekty Commons ponúka multimediálne súbory na tému Wen-čchang (kozmodróm)